यह दृष्टांत ऐसी परिस्थिति का उदाहरण है, जिसमें अगर नैतिकता का पालन न हो तो यह कोई बड़ी अनहोनी का आधार नहीं बनता। लेकिन देश-काल के ऐसे दौर में, जहां कोई भी नर मनुष्य किसी भी मादा के लिए यौन संदर्भ में समरूपता से आक्रामक है, बलात्कार की घटनाओं से जुड़ी पीड़िता की निर्मम हत्या के प्रसंग भी आम हैं, ‘मैन फोर्स’ जैसे उत्पादों का विज्ञापन कोई बहुत सुरक्षित परिवेश नहीं रचता, नैतिकता की बात तो जाने ही दीजिए। स्टेडियम की दर्शक दीर्घा में स्त्रियां और बालिकाएं भी होती हैं और विविध मानसिकता में पगे युवक और पुरुष भी। ‘चीयर गर्ल्स’ की भी अपनी स्वतंत्र भूमिका है। ऐसे में शराब और पौरुष उद््दीपन के बाजार का शंखनाद, समाज के समकालीन परिवेश के लिए घातक ही कहा जाएगा।